O Territorio Antarctico Australiano (en anglés Australian Antarctic Territory) ye a parti de l'Antarctida reivindicada por Australia. Consta de todas as islas y territorios a o sud d'os 60 graus de latitut y entre os 45° y os 160° de lonchitut este, fueras d'a Tierra Adelia (136° E a 142° E). A mayor parti d'o territorio situau amán d'a costa la ocupa a Tierra de Wilkes. En total o Territorio Antarctico Australiano tien una superficie de quasi 6 millons de kilometros quadraus, correspondient a o 42% de toda l'Antarctida. A División Antarctica Australiana (en anglés Australian Antarctic Division) ye una división d'o Department of the Environment responsable d'as actividatz australianas en o territorio relativas a temas estratechicos, scientificos, medioambientals y intreses economicos.